Ed Gein
<s>Edward Theodore Gein (27. kolovoza 1906. - 26. srpnja 1984.) jedan od najozloglašenijih američkih serijskih ubojica.</s>

<s>Životopis</s>

<s>Rođen je u državi Wisconsin.</s><s>Otac, George, bio je nasilni, nezaposleni alkoholičar, a majka, Augusta,  fanatični protestant.</s><s>Njegova majka je prezirala njihovog oca ali se nije rastajala zbog strogih religijskih uvjerenja.</s><s>Majka je posjedovala malu trgovinu i ubrzo nakon njihovog rođenja kupila je farmu u Plainfieldu, koja im je ubrzo postala stalni dom.</s><s>Nije imao prijatelja, i samo je išao u školu.</s><s>Vani se nije igrao.</s><s>Drugi učenici su ga zlostavljali u školi, prvenstveno zbog mucanja.</s><s>Unatoč tome, bio je dobar učenik, osobito uspješan u čitanju.</s><s>U dobi od 10 godina, ejakulirao je vidjevši majku i oca kako ubijaju psa.</s><s>Majka ga je umalo udavila uhvativši ga kako masturbira u kadi.</s><s>Tada je imao 12 godina.</s>

<s>Smrti članova obitelji</s>

<s>Otac mu je umro 1940. od srčanog udara.</s><s>1944. njegov brat Henry  je poginuo u šumskom požaru.</s><s>Obdukcija nije bila provedena.</s><s>Neki su smatrali da ga je Ed ubio, pošto se brat bunio protiv majke i prigovarao Edu da je "mamin sin", ali nije bilo dokaza niti svjedoka i optužnica nikada nije podnesena.</s><s>Majka je umrla 1945. nakon niza srčanih kapi.</s>

<s>Ubojstva</s>

<s>Ubrzo nakon majčine smrti postao je opsjednut nasiljem i seksom.</s><s>Imao je puno slobodnog vremena pošto je dobivao državnu subvenciju i više nije morao raditi na farmi.</s><s>Sa prijateljem je iskopao 15 leševa žena iz lokalnih groblja, uključujući i tijelo svoje majke.</s><s>Imao bi spolne odnose s tijelima.</s><s>Postao je opsjednut idejom da postane žena, pa bi sa tijela oderao kožu i nosio ju.</s><s>Od lubanja bi radio posude za vino na način starih Vikinga.</s><s>8. prosinca 1954. ubio je Mary Hogan: ustrijelio ju je u glavu puškom kalibra .22, stavio ju je na saonice i odvukao kući.</s><s>16. studenog 1957 ušao je u trgovinu koju je vodila Bernice Worden.</s><s>Rekao joj je da želi kupiti antifriz.</s><s>Zaklao ju je, ukrao joj blagajnu, odvukao je svojoj kući, odrubio joj glavu, i objesio ju za noge u podrumu.</s><s>Njezin sin, zamjenik šerifa, vratio se iz lova i našao lokvu krvi u trgovini.</s><s>Policija je imala razloga sumnjičiti Eda.</s><s>Odvezli su se do njegove kuće i primijetili da su vrata otključana.</s><s>Ušli su unutra i našli ostatke tijela Mary Hogan i tijelo Bernice Worden.</s>

<s>Uhitili su Eda i priznao je ubojstva i pljačke grobova.</s><s>Izvukao se ludilom, a ostatak života, od 1968. do smrti proveo je u bolnici.</s><s>Umro je 1984. u 78. godini od zatajenja pluća.</s>

<s>Kriminalci
Serijski ubice</s>

